Synlig zettai ryōiki av B-typen.
En som cosplayer Hatsune Miku, med synlig zettai ryōiki av A-typen.
**Zettai ryōiki** (絶対領域, *absolutt område*) er området med synlig bar hud mellom et par knehøye strømper og et miniskjørt eller shorts. Begrepet kan også vise til kleskombinasjonen mellom knehøye strømper og et miniskjørt eller shorts. Begrepet dukket først opp blant otakuer som et tegn på at en figur har utviklet moe i manga og anime, men har siden gått inn i japansk dagligtale.

Etymologi
---------

Begrepet kommer fra animeserien *Neon Genesis Evangelion*, hvor det hadde en annen betydning. I pakningsvedlegget som fulgte med VHS-kassettene dukket begrepet «Zettai Kyōfu Ryōiki» (絶対恐怖領域, **«Absolute Terror Field (territory)»**) opp som en oversettelse fra engelsk «A.T. Field» (A.T.フィールド, *«A.T. Field»*). I animen var et A.T.-felt en type energiskjold som gjorde bæreren fullstendig immun mot angrep; feltet ble kalt «et hellig område ingen kan trenge inn på» (何人にも侵されざる聖なる領域, *«et hellig område ingen kan trenge inn på»*). Mangaen forkortet begrepet til «Zettai Ryōiki», skrevet med furigana ved siden av ordene «A.T. Field». Dette ga opphav til begrepets senere bruk. Det ble først brukt blant otakuer, men har siden blitt mer populært og generelt. Det har også blitt tatt med i den japanske ordboken *Daijisen*.

Klassifikasjon og proporsjoner
------------------------------

Det ideelle forholdet mellom lengden til miniskjørtet, mengden synlig hud og strømpe er ansett å være 4:1:2,5, med en toleranse på 25 %. Zettai ryōiki klassifiseres etter hvor mye hud er synlig, noe som er avhengig av høyden til strømpene og lengden til skjørtet. Skalaen går fra E (der for mye av huden er synlig, og skjørtet er for langt) til A (kort skjørt, høye sokker, lite synlig hud).

Fenomenet
---------

Antrekk som fører til zettai ryōiki er veldig populære i Japan. På samme måte som med løse sokker, så finnes det spesielle typer lim som holder sokkene eller strømpene oppe for å oppretteholde zettai ryōiki-utseendet. Det japanske reklameselskapet WIT startet en reklamekampansje i 2013 som betalte kvinner for å ha midlertidige tatoveringer av diverse produkter og media i zettai ryōiki-området. De ble også oppfordret til å bruke skjørt og lange sokker eller strømper for å trekke oppmerksomhet til området. Den 8. februar 2014 ble det åpnet en spesialbutikk i Tokyo kalt «Zettai Ryōiki» med produkter relatert til fenomenet. Den 13. februar 2006 søkte selskapet Banpresto om å registrere «Zettai Ryōiki» som et varemerke. Den 26. juni 2006 ble søknaden avslått fordi søkeren ikke hadde betalt registreringsavgiften.

Referanser
----------

1. ↑  *絶対領域* **(japansk)**. 一迅社. 2011. ISBN 978-4758012126.
2. 1 2  デジタル大辞泉. «絶対領域(ゼッタイリョウイキ)とは - コトバンク». *コトバンク* **(japansk)**. Besøkt 3. april 2017.
3. ↑  金田一「乙」彦 (2009). *オタク用語事典2*. Tokyo: Bijutsu Shuppansha. s. 79. ISBN 978-4-568-22133-6.
4. 1 2  オギ・オーガス; サイ・ガダム (10. februar 2012). *性欲の科学: なぜ男は「素人」に興奮し、女は「男同士」に萌えるのか* **(japansk)**. Cccメディアハウス. s. 32.
5. ↑  *Frequent internet-speak notebook* **(japansk)**. Jin. 2009. s. 47. ISBN 978-4883809165.
6. ↑  «What is Zettai Ryouiki? : You Dare Visit the Absolute Territory!». *MyAnimeList.net* **(engelsk)**. Arkivert fra originalen 3. april 2017. Besøkt 3. april 2017.
7. 1 2  «Absolutely nothing but knee-highs at Akihabara's new sock emporium». *RocketNews24*. 28. januar 2014. Besøkt 3. april 2017.
8. ↑  «So THAT's how those stockings stay up! - Japanator». *Japanator* **(engelsk)**. Besøkt 3. april 2017.
9. ↑  ITN, Source: (21. juli 2013). «Tokyo young women's thighs used as advertising space - video». *The Guardian* **(engelsk)**. ISSN 0261-3077. Besøkt 3. april 2017.
10. ↑  «ニーハイ専門店「絶対領域」が2月8日（ニーハイの日）に秋葉原でオープン». *ねとらぼ* **(japansk)**. Besøkt 3. april 2017.
11. ↑  «CoolGamer:ゲームメーカー特許出願タイトル{ノマネコ} - livedoor Blog（ブログ）». *blog.livedoor.jp*. Besøkt 3. april 2017.
12. 1 2  «「商標出願問題…[絶対領域を例に考える]」れむのブログ ｜ ・・・とりあえずまだ生きてます - みんカラ». *みんカラ* **(japansk)**. Besøkt 3. april 2017.

Eksterne lenker
---------------

* Zettai ryōiki på TV Tropes